Presó Saharonim

La presó Saharonim era un centre de detenció israelià per a sol·licitants d'asil africans situat al desert del Nègueb. És el més gran de quatre camps previstos, amb una capacitat total de 8.000 reclusos. Juntament amb la presó de Ktzi'ot, la presó de Sadot i el campament de tendes de Nachal Raviv, detenen sol·licitants d'asil sud-sudanesos, sudanesos i eritreus que van travessar la frontera d'Egipte a Israel. La presó va obrir el 2007 concebuda com a centre per internar migrants irregulars provinents de la frontera amb Egipte de forma temporal. Des del 2010 es van prendre mesures per detenir els immigrants a l'antiga presó de Ktzi'ot, utilitzada formalment com a camp de detenció per a palestins. El 10 de gener de 2012, el parlament israelià (Kenésset) va votar un controvertit projecte de llei d'esmena a la Llei de prevenció de la infiltració de 1954 que feia possible la detenció de fins a tres anys per a immigrants africans, sense judici. A la primavera del 2012 es va iniciar la construcció de la presó de Saharonim, exempta de la majoria de les regulacions locals i nacionals, tal com va sol·licitar el Ministeri de Defensa israelià. El centre havia tancat el maig de 2020 a causa del baix nombre de detinguts, i els pocs detinguts que quedaven van ser traslladats a la presó de Givon. Localització La presó es troba al desert del Nègueb meridional, a prop de la frontera entre Israel i Egipte. La regió és coneguda per les seves dures condicions de vida tant a l'estiu com a l'hivern. Controvèrsies El 24 de juny de 2013, 350 detinguts, majoritàriament eritreus, van iniciar una vaga de fam als blocs 3 i 4 de la presó. En una carta d'un dels vaguistes de fam publicada en hebreu, va descriure la seva trobada amb agents de les autoritats d'immigració durant la vaga de fam:A setembre de 2013 hi havia al voltant de 1.800 refugiats empresonats, 1.400 d'ells a Saharonim i 400 a Ktziot. Aquest mes, el Tribunal Suprem d'Israel va dictaminar que empresonar migrants africans durant llargs períodes és inconstitucional El tribunal també va dictaminar que els migrants, refugiats i sol·licitants d'asil detinguts a les presons de Ktziot i Saharonim haurien de ser alliberats en un termini de 90 dies i que els que travessessin la frontera il·legalment només podran ser detinguts durant un any en el futur. El govern israelià va respondre aprovant una llei modificada per reduir el període de detenció a un any i proposà la detenció indefinida en centres de detenció "oberts" sense revisió judicial. A gener de 2014, uns 2.500 sol·licitants d'asil estaven allotjats a les presons de Saharonim i Ktziot, 41 dels quals eren nens empresonats amb els seus pares. D'aquests, 15 eren nadons i nens petits de fins a dos anys, i 26 nens de fins a 10 anys. L'1 d'octubre de 2025, activistes integrats per ciutadans de la societat civil de tot el món van constituir la Global Summud Flotilla que viatjà a Gaza amb l'objectiu de trencar el bloqueig israelià de la Franja, els quals van ser detinguts per l'Armada Israeliana en aigües internacionals i portats a aquest centre. Referències Enllaços externs "Until our hearts are completely hardened." Report on asylum procedures in Israel, Hotline for Refugees and Migrants, April 2012. Sudanese Refugees in Israel. Jewish virtual library. The Association of Sudanese Refugees in Israel. Facebook community. "Plitim" Arxivat 2011-09-03 a Wayback Machine.. Israeli non-governmental organisation providing support to refugees.